Sport - Goudveld-Hoërskool
Sport by Goudveld Hoërskool speel ‘n belangrike rol in die vorming en ontwikkeling van leerders. Die prestasies van Goudveld Hoërskool is op provinsiale, nasionale en selfs internasionale vlak bekend.
Gouties word aangemoedig om gebruik te maak van die sportgeleenthede wat die skool aanbied om op só ‘n manier te ontwikkel as gebalanseerde jongmense.
Goudveld neem aan verskeie Sportdae en toernooie deel om maksimum blootstelling aan ons leerders te gee. Die WESGROW Sentrale Skole Reeks betrek rugby, hokkie en netbal spanne.
Verskeie afrigtingsklinieke word gehou wat deur top Protea en SA verteenwoordigers aangebied word.
Ons ondersteun ook die volgende buite-skool verband sportsoorte: Bergfietsry, Skiet, Dans, Uithourit, Karate en Judo.
Die prestasies van Goudveld Hoërskool word op provinsiale, nasionale en selfs internasionale vlak vertoon. Verskeie rugbyspelers word tot die Griffons Craven week, Grant Khomo en verteenwoordigende spanne verkies.
Die netbalspelers word goed verteenwoordig in die Vrystaat netbal span wat deelneem aan die SA Netbal toernooi. Goudveld se Fast 5 netbalspan word verteenwoordig op die SASN-Fast 5-toernooi en eindig algeheel 4de in Suid Afrika
Goudveld Hokkiespelers word goed verteenwoordig in die Noord-Vrystaat span wat deelneem aan die SA Hokkie toernooi
Goudveld Hoërskool spog ook met Mine de Klerk wat tans Nr 2 op die Wêreld Ranglys is vir gewigstoot (o/16). Sy is ook deel van die SA Jeugspan wat in Ivoorkus deelneem.
Goudveld skaakspelers neem elke jaar aan die SA Skaak kampioenskappe deel.
Verskeie Goudveld krieketspelers verteenwoordig die Vrystaat op Krieket Suid-Afrika se jeugtoernooi
Goudveld swemmers neem deel aan die SA Swemkampioenskappe en kwalifiseer ook vir die SA Junior Nasionale byeenkomste